Dominica

Dominica, offisielt Samveldet Dominica, er en øystat i Karibia, beliggende mellom de to franske oversjøiske departementene Guadeloupe i nord og Martinique i syd. Landet er medlem av Samveldet av nasjoner. På latin betyr Dominica søndag, som var ukedagen da Colombus oppdaget øya.

Geografi

Dominica er en øystat i Karibia på 754 km². Hovedstaden heter Roseau. Mesteparten av Dominica er dekket av regnskog. Flere dyre- og plantearter som ble antatt å være utryddet har blitt funnet igjen på Dominica.
Dominica og Venezuela har en territoralkonflikt omkring Isla Aves (spansk: Fugleøya), en liten øy 110 km vest for Dominica.

Demografi
Ved folketellingen i 2011 hadde Dominica en befolkning på .2011 Population and Housing Census. Preliminary Results , Roseau: Central Statistical Office, 2011, s. 6.

Omtrent hele Dominicas befolkning er etterkommere etter afrikanske slaver. Dominica er også en av få øyer i det østlige Karibia med før-colombianske karibiske indianere. Ca. 3000 bor på østkysten på sitt eget område. Færre enn 200 av øyas innbyggere er hvite. Befolkningsveksten på Dominica er veldig lav, mest på grunn av emigrasjon til mer utviklede karibiske øyer, Storbritannia, USA eller Canada.

Engelsk er det offisielle språket på Dominica og er forstått av alle innbyggerne. Men på grunn av historisk tilknytning til Frankrike finnes det et franskbasert kreolspråk patois som deler av befolkningen bruker.

Omtrent 80% av befolkningen er katolikker, og i de senere år har det blitt etablert en del protestantiske kirker.

Historie

Den første europeeren som så Dominica var oppdageren Christofer Columbus i 1493. Øya var åsted for flere mislykkede europeiske koloniseringsforsøk i løpet av 1600-tallet. Dominica lå under fransk interessesfære frem til 1763, da Storbritannia overtok øya og etablerte den som koloni i 1805. Da alle slavene i det britiske imperiet ble frigjort i 1834, ble Dominica i 1838 den første britiske koloni i Karibia med en lovgivende forsamling dominert av svarte. I 1896 la Storbritannia Dominica under direkte kontroll som en kronkoloni. Mellom 1958 og 1962 var Dominica medlem av Den vestindiske føderasjonen. Dominica ble selvstendig i 1978.

Politikk og administrasjon

Dominica er en republikk med parlamentarisk regjeringssystem. Presidenten er statsoverhodet, mens den utøvende makten ligger hos statsministeren. Parlamentet har 30 medlemmer i ett kammer (House of Assembly), av disse er 21 valgt direkte av folket, mens de siste ni er senatorer som blir utnevnt av presidenten eller andre parlamentsmedlemmer.

I motsetning til andre tidligere britiske kolonier i området har Dominica aldri vært et samveldekongedømme, men ble republikk ved selvstendigheten i 1978.

 Parishes 

Dominica er oppdelt i 10 parishes (distrikter, «prestegjeld»). Disse har fått navn etter helgener.

Saint Andrew Parish
Saint David Parish
Saint George Parish
Saint John Parish
Saint Joseph Parish
Saint Luke Parish
Saint Mark Parish
Saint Patrick Parish
Saint Paul Parish
Saint Peter Parish

Forsvars- og utenrikspolitikk
Dominica er medlem av  blant annet Samveldet av nasjoner, det karibiske fellesskap (CARICOM) og Organisasjonen for østkaribiske stater (OECS).

Dominica har ikke egne militære styrker. Dominica Police Force har en egen Special Service Unit og en båtenhet. I tilfelle krig eller unntakstilstand erklært av myndighetene, kan landets politistyrke benyttes som forsvarsstyrke.«Chapter 9: Special Section: The Caribbean», i A Comparative Atlas of Defence in Latin America and Caribbean – 2010 Edition, Buenos Aires: RESDAL, 2010, s. 113-116.

Dominica er medlem i Regional Security System, et forsvarssamarbeid mellom sju østkaribiske stater.Dent, David W. og Larman C. Wilson: Historical Dictionary of Inter-American Organizations, 2. utgave, Lanham/Toronto/Plymouth: Scarecrow Press, 2014, s. 270.

 Menneskerettigheter 
Dominica har fengselsstraff inntil 10 år for homofili.

Økonomi

Dominicas økonomi er avhengig av turisme og landbruk. 40 % av arbeidsstokken jobber i jordbrukssektoren. Hovedproduktene for dominikisk landbruk er tobakk, bananer, grønnsaker, sitrusfrukt, kopra og kokosnøttolje. Andre industrier, utenom turisme, produksjon av såpe, møbler, sement og sko.

Dominica er preget av høy fattigdom (30 %), høy arbeidsledighet (23 %) og lavt bruttonasjonalprodukt (5400$ pr. innbygger). Økonomien er i stor grad avhengig av bananeksport. Vekslinger i prisen på bananer gjør seg bemerket i hele økonomien.

Turistindustrien lider av mangelen på en internasjonal lufthavn.

 Økonomiske nøkkeldata verdi % av BNP År, kilde BNP 0,30 mrd US$ 2006, WTO Trade Profiles BNP (vekst) 2005  3,10 %   2005, UNDP Database BNP (vekst) 2006  4,00 %   2006, WTO Trade Profiles Industriproduksjon  6,6 %    2006, UN Statistics Konsumpriser 2002 0,20 %     2002, UNDP Database Konsumpriser 2002 0,96 %     2006, UN Statistics Renter 3 mnd     Arbeidsløshet     Handelsbalanse  -0,07 mrd US$    2005, WTO Trade Profiles Betalingsbalanse  -0,08 mrd US$   2005, WTO Trade Profiles Utviklingshjelp  0,02 mrd US$   2005, UNDP Database BNP per innb  3.580 US$    2005, UNDP Database

 Samfunn 

 Høytider og fridager 
Dominica har tolv offentlige fridager.«Public Holidays», Government of the Commonwealth of Dominica. Lest 18. desember 2016. De religiøse høytidsdagene langfredag og andre påskedag, andre pinsedag, første og andre juledag er offentlige fridager. Det gjelder også første nyttårsdag. I tillegg kommer en rekke andre offentlige fridager. I forbindelse med karneval er det to offentlige fridager, mandag og tirsdag før askeonsdag. 1. mai markeres som arbeidernes dag. Første mandag i august feires som Emancipation Day til minne om avskaffelsen av slaveriet. Selvstendighetsdagen er 3. november og etterfølges av dagen for nasjonal samfunnstjeneste, som også er offentlig fridag.

 Oppføring på UNESCOs liste 
Verdensarvsteder

Oppføringer på UNESCOs verdensarvliste (World Heritage List), verdens kultur- og naturarvsteder.

 Morne Trois Pitons nasjonalpark

 Referanser 

Eksterne lenker




Kategori:Øystater
Kategori:Samveldet av nasjoner
Kategori:Republikker
Kategori:Stater og territorier etablert i 1978